《冬日偶成十首 其十》
明代·释函可

我心殊靡定，何况他肺肠。己物无二体，君子贵自强。

曾闻二十劫，诸道共相将。胡为夏与冬，一岁判炎凉。

圣贤在一决，好恶宁有常。未达法源底，怀忧欲成狂。

安得曼殊剑，破此梦幻场。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。